Jack Palance

Jack Palance  foi un actor de los Estaos Xuníos, ganador d'un premiu Óscar al meyor actor de repartu pola película City Slickers.

El so verdaderu nome yera Volodymyr Palahniuk (Ucraín: Володимир Палагнюк) y yera descendiente d'una modesta familia d'emigrantes ucraínos. El so pá yera mineru en Pennsylvania, trabayu qu'él tamién desempeñó na so mocedá.

Igualmente, a finales de los años 30, entamó una carrera como boxeador profesional, col nomatu de Jack Brazzo, algamando 15 victories consecutives (12 por fuera de combate).

Palance graduóse como Llicenciáu n'Artes, dientro la especialidá de Drama, na Universidá de Stanford, en 1947. Nos sos años na Universidá tamién trabayó como cocineru, camareru, salvavides y modelu fotográficu .

 Carrera 
En 1947, Palance fixo'l so debut en Broadway, siguiendo trés años más sero la so primer película col títulu Panic in the Street(1950). Foi reconocíu aína como un actor de carácter, recibiendo la nominación a los Premios de l'Academia pol so tercer papel, Lester Blaine, na película Sudden Fear.

L'añu siguiente Palance foi nuevamente nomáu a los Óscar, pol so papel como'l pistoleru sanguinariu Jack Wilson en Shane. Más papeles en westerns más foron interpretaos por Palance, pero tamién supo facer otros personaxes como Dr. Jekyll y Mr. Hyde, Drácula, y Atila.

En 1957, Palance ganó un Premiu Emmy al Meyor Actor pola so interpretación de Mountain McClintock en Playhouse 90 producida por Rod Serling Requiem for a Heavyweight.

Jean-Luc Godard convéncelu pa facer el papel del productor de Hollywood Jeremy Prokosch en 1963 na película nouvelle vague Le Mépris, con Brigitte Bardot y Michel Piccoli. Magar que'l diálogu principal yera en francés, Palance sólo falaba n'inglés.

Nos años ochenta Palance collaboró en series de televisión.

Apareció en Young Guns (1988) y nel Batman (1989) que rellanzaron la so carrera, demandándose los sos servicios pa nuevos proyeutos.

 Premiu de l'Academia 
Cuatro décades después del so debut cinematográficu, Palance ganó un Premiu de l'Academia al Meyor Actor de Repartu, en 1992 pola so interpretación del cowboy Curly Washburn na comedia City Slickers.

 Palance en Xixón 
Jack Palance foi oxetu d'un homenxe por parte del Festival Internacional de Cine de Xixón, na so ventena sétima edición correspondiente al añu 1989. A esa edición del Festival tamién asistió como convidáu otru secundariu de sonadía, Martin Landau.

 Filmografía seleccionada 
Ver la filmografía completa de Jack Palance en IMDb
 Añu Títulu Papel 1950  Panic in the Streets  Blackie 1952  Sudden Fear  Lester Blaine 1953  Shane  Jack Wilson 1953  Man in the Attic  Slade 1954  The Silver Chalice  Simon Magus 1955  The Big Knife  Charles Castle 1956  Playhouse 90Requiem for a Heavyweight (TV) Harlan 'Mountain' McClintock 1959  Flor de Mayo  Jim Gatsby 1960  Austerlitz  General Weirother 1962  Barabbas  Torvald 1963  Contempt  Jeremy Prokosch 1966  The Professionals  Jesus Raza 1968  Dr. Jekyll and Mr. Hyde(TV) Dr. Henry Jekyll and Mr. Edward Hyde 1969  Marquis de Sade: Justine  Padre Antonin 1969  Che!  Fidel Castro 1979  Angels' Brigade  Mike Farrell 1980  Hawk the Slayer  Voltan 1987  Bagdag Café  Rudi Cox 1988  Gor  Xenos 1988  Young Guns  Lawrence G. Murphy 1989  Batman  Carl Grissom 1989  Outlaw of Gor  Xenos 1989  Tango & Cash  Yves Perret 1990  Solar Crisis  Travis 1991  City Slickers  Curly Washburn 1994  City Slickers II: The Legend of Curly's Gold II  Duke Washburn 1994  The Swan Princess  Voz de Lord Rothbart 1997  Ebenezer  Ebenezer Scrooge 1999  Treasure Island  John Silver el Llargu

 Referencies 

 Enllaces esternos 

Categoría:Actores y actrices d'Estaos Xuníos
Categoría:Ganadores del premiu Óscar
Categoría:Persones de California